това, поради привлекателността на пазара на Съюза, разгледана в съображения 296 и 297, както и в съображения 340—341, съществуващите ангажименти на руските производители могат да се променят в зависимост от положението на пазара на Съюза.
 6.5. Заключение относно интереса на Съюза
 (400)
 С оглед на гореизложеното Комисията заключи, че няма убедителни основания, свързани с интереса на Съюза, да не бъде удължен срокът на настоящите антидъмпингови мерки срещу вноса от Русия. Точно обратното, няма значителна промяна в положението на земеделските стопани и промишлеността на Съюза в сравнение с предишните разследвания.
 7. АНТИДЪМПИНГОВИ МЕРКИ
 (401)
 На 25 септември 2020 г. всички заинтересовани страни бяха уведомени за основните факти и съображения, въз основа на които Комисията възнамерява да поддържа действащите антидъмпингови мерки. На тези страни бе предоставен и срок, в който те имаха възможност да представят коментарите си след това разгласяване. Изявленията и коментарите бяха надлежно взети предвид.
 (402)
 Сдружението на производителите от Съюза, руските производители износители, руското сдружение на производителите, едно сдружение на ползватели и руското правителство представиха коментари относно разгласяването.
 (403)
 При поискване бяха проведени изслушвания с FE, RFPA, както и с включените в извадката производители износители. Служителят по изслушванията поиска намесата на RFPA, както и на всички включени в извадката производители износители, а изслушванията пред служителя по по изслушванията бяха проведени съответно на 9 октомври и 15 октомври 2020 г.
 (404)
 На 30 септември, 1 октомври, 21 октомври и 28 октомври 2020 г. Комисията извърши допълнително общо и/или конкретно за отделни дружества разгласяване, като взе предвид някои искания, получени след окончателното разгласяване. На заинтересованите страни беше предоставен и срок, в който те имаха възможност да представят коментарите си след тези допълнителни разгласявания. RFPA, както и всички включени в извадката производители износители представиха коментари по тези допълнителни разгласявания.
 (405)
 След разгласяването заинтересованите страни заявиха, че неподходящите разгласявания са им попречили да упражняват пълноценно правото си на защита, тъй като не са били в състояние ефективно да изложат своите становища относно точността и уместността на твърдените факти и обстоятелства.
 (406)
 Следва да се отбележи, че всички основни факти и обстоятелства, на които се базират оценките на Комисията в настоящия регламент, са били оповестени на заинтересованите страни, било то като част от общите или конкретните за отделни дружества разгласявания. Освен това всички искания за допълнителна информация от заинтересованите страни са разгледани адекватно или чрез предоставяне на допълнителни разяснения, допълнителен достъп до документи, достъп до ревизирани неповерителни версии на документи, или чрез подробни обяснения, обосноваващи отказ на искания за разгласяване (вж. също в тази връзка съображения 87 и 88, 115—117 и 284 за конкретни аргументи и за възраженията на Комисията). Поради това тези твърдения бяха отхвърлени.
 (407)
 От изложеното по-горе следва, че в съответствие с член 11, параграф 2 от основния регламент наложените с Регламент за изпълнение (ЕС) No 2018/1722 антидъмпингови мерки, приложими към вноса на амониев нитрат с произход от Русия, следва да се запазят.
 (408)
 След разгласяването сдружение на ползвателите (140) предложи, ако Европейската комисия реши да удължи срока на действие на мерките, то това да бъде само с една година. Това